Държавен вестник, бр. 101, 2006 г., стр. 8

С Т Р .  8
Д Ъ Р Ж А В Е Н   В Е С Т Н И К
Б Р О Й  101
(5) По изключение на заседанията на съвета
могат да се внасят допълнителни материали и
да се разглеждат въпроси, които не са включе-
ни в дневния ред, когато това е наложително.
Чл. 8. (1) Членовете на съвета участват в
заседанията лично.
(2) Всеки от членовете на съвета, в случай че
е възпрепятстван да присъства на заседание,
може да изрази писмено становището си по
материалите от дневния ред. Становището се
прилага към протокола от заседанието.
(3) За участие в отделни заседания по реше-
ние на съвета могат да бъдат поканени предста-
вители на държавни органи, на неправителстве-
ни организации и други лица за даване на стано-
вища и информация по конкретни въпроси.
(4) Лицата по ал. 3 участват в заседанията
без право на глас.
Чл. 9. (1) Заседанията на съвета се считат за
редовни, ако в тях участват най-малко трима от
членовете му. При липса на кворум се насрочва
ново заседание.
(2) Заседанията на съвета се ръководят от
председателя, а в негово отсъствие—от друг член
на съвета, определен от председателя.
(3) Националният съвет по безопасност на
храните взема решения с единодушие. В случай
че по даден въпрос не се постигне единодушие,
въпросът се разглежда на следващо заседание
на съвета и в този случай съветът взема реше-
ние с обикновено мнозинство.
(4) При необходимост съветът може да взе-
ма решенията си неприсъствено чрез протокол,
подписан от всичките му членове.
Чл. 10. (1) За всяко заседание секретарят на
съвета води протокол, който се подписва от
всички присъстващи членове на съвета.
(2) Към протоколите с приетите решения се
прилагат и документите, обсъдени на заседани-
ето на съвета.
(3) Протоколите и внесените за обсъждане
материали по дневния ред и останалата доку-
ментация, свързана с дейността на Национал-
ния съвет по безопасност на храните, се съхра-
няват от секретаря на съвета.
(4) В срок 5 дни след провеждане на всяко
заседание копие от протокола и приложените
към него документи се изпращат от секретаря
на всеки член на съвета.
Чл. 11. (1) За проучване и решаване на от-
делни проблеми по решение на съвета могат да
се създават временно действащи комисии и
работни групи, които подготвят материалите
за обсъждане.
(2) Материалите по ал. 1 се представят на
секретаря най-късно 10 дни преди заседанието,
на което ще се обсъждат, или в срок, определен
по решение на съвета.
Чл. 12. Председателите на съвета предста-
вят в Министерския съвет ежегоден доклад за
работата на съвета.
Чл. 13. Министерството на здравеопазване-
то и Министерството на земеделието и горите
осигуряват материално-технически дейността
на съвета.
Заключителна разпоредба
Параграф единствен. Правилникът се при-
ема на основание чл. 34, ал. 4 и чл. 36, ал. 1 от
Закона за храните.
76208
ПОСТАНОВЛЕНИЕ № 324
ОТ 6 ДЕКЕМВРИ 2006 Г.
за определяне нов размер на минималната
работна заплата за страната
МИНИСТЕРСКИЯТ СЪВЕТ
П О С Т А Н О В И :
Член единствен. (1) Определя от 1 януари
2007 г. нов размер на минималната месечна
работна заплата за страната 180 лв. и на мини-
малната часова работна заплата 1,07 лв. при нор-
мална продължителност на дневното работно
време 8 часа и 5-дневна работна седмица.
(2) Размерът на минималната месечна ра-
ботна заплата по ал. 1 се определя за пълен
работен месец.
Преходни и заключителни разпоредби
§ 1. До приемането на Националния план за
действие по заетостта за 2007 г. субсидираното
от държавния бюджет трудово възнаграждение
на лицата, наети по програми и мерки за зае-
тост по Закона за насърчаване на заетостта, се
определя от 1 януари 2007 г. в размер 180 лв. за
пълен работен месец при 8-часов работен ден и
1,07 лв. часова работна заплата.
§ 2. Необходимите за 2007 г. средства за
изпълнение на постановлението в бюджетни-
те организации и дейности се осигуряват в рам-
ките на средствата по бюджетите на държав-
ните органи, министерствата и другите бю-
джетни организации, трансфера от републи-
канския бюджет за самостоятелните бюдже-
ти и от извънбюджетни сметки, от собствени
приходи на общините и от извънбюджетни
средства.
§ 3. Министърът на труда и социалната поли-
тика и министърът на финансите дават указания
по изпълнението на постановлението и решават
в рамките на своята компетентност възникнали
специфични въпроси по прилагането му.
§ 4. Постановлението се приема на основа-
ние чл. 244, т. 1 от Кодекса на труда.
За министър-председател:
Даниел Вълчев
Главен секретар на Министерския съвет:
Севдалин Мавров
76209